CELEX: 21997D0313(02)
Language: mt
Date: 1996-11-22 00:00:00
Title: Deċiżjoni tal-kumitat Konġunt taż-ŻEE Nru 61/96 tat-22 ta' Novembru 1996 li temenda l-Anness VI (Sigurtà Soċjali) għall-Ftehim taż-ŻEE

Avviż Legali Importanti

|

21997D0313(02)

Official Journal L 071 , 13/03/1997 P. 0029 - 0029

		Deċiżjoni tal-kumitat Konġunt taż-ŻEENru 61/96tat-22 ta' Novembru 1996li temenda l-Anness VI (Sigurtà Soċjali) għall-Ftehim taż-ŻEEIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala l-Ftehim, u b'mod partikolari l-Artikolu 98 tiegħu,Billi l-Anness VI għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 24/96 tas-26 ta' April 1996 [1];Billi d-Deċiżjoni Nru 160 tat-28 ta' Novembru 1995 dwar l-iskop ta' l-Artikolu 71(1)(b)(ii) tar-Regolament tal-Kunsill (KEE) Nru 1408/71 dwar id-dritt għal benefiċċji għall-qgħad tal-ħaddiema, għajr ħaddiema tal-fruntjiera, li, matul l-aħħar impjieg tagħhom, kellhom ir-residenza tagħhom fit-territorju ta' Stat Membru għajr l-Istat kompetenti, adottata mill-Kummissjoni Amministrattiva tal-Komunitajiet Ewropej dwar is-Sigurtà Soċjali għal ħaddiema li jmorru jaħdmu barra minn pajjiżhom [2], għandha tiġi inkorporata fil-Ftehim,IDDEĊIEDA KIF ĠEJ:Artikolu 1It-test tal-punt 30 (Deċiżjoni Nru 131) fl-Anness VI għall-Ftehim għandu jiġi mħassar.Artikolu 2Il-punt li ġej għandu jiġi miżjud wara l-punt 42e (Deċiżjoni Nru 156) fl-Anness VI għall-Ftehim:"42f. 396 D 0172: Id-Deċiżjoni Nru 160 tat-28 ta' Novembru 1995 dwar l-iskop ta' l-Artikolu 71(1)(b)(ii) tar-Regolament tal-Kunsill (KEE) Nru 1408/71 dwar id-dritt għal benefiċċji għall-qgħad tal-ħaddiema, għajr ħaddiema tal-fruntjiera, li, matul l-aħħar impjieg tagħhom, kellhom ir-residenza tagħhom fit-territorju ta' Stat Membru għajr l-Istat kompetenti, adottata mill-Kummissjoni Amministrattiva tal-Komunitajiet Ewropej dwar is-Sigurtà Soċjali għal ħaddiema li jmorru jaħdmu barra minn pajjiżhom (ĠU L 49, tat-28.2.1996, p. 31)."Artikolu 3It-testi tad-Deċiżjoni Nru 160 fil-lingwa Islandiża u f'dik Norveġiża, li huma annessi għall-verżjonijiet rispettivi tal-lingwa għal din id-Deċiżjoni, huma awtentiċi.Artikolu 4Din id-Deċiżjoni għandha tidħol fis-seħħ nhar l-1 ta' Diċembru 1996, sakemm ikunu saru n-notifiki kollha meħtieġa taħt l-Artikolu 103(1) tal-Ftehim lill-Kumitat Konġunt taż-ŻEE.Artikolu 5Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmula fi Brussel, fit-22 ta' Novembru 1996.Għall-Kumitat Konġunt taż-ŻEEIl-PresidentH. Hafstein[1] ĠU L 186, tal-25.7.1996, p. 76.[2] ĠU L 49, tat-28.2.1996, p. 31.--------------------------------------------------